钦定古今图书集成/理学汇编/学行典/第074卷 > 邵子渔樵问答 > 《论权一则》
## 钦定古今图书集成/理学汇编/学行典/第074卷 > 邵子渔樵问答 > 《论权一则》

渔者谓樵者曰：“大哉权之与变乎！非圣人无以尽之。
变然后知天地之消长，权然后知天下之轻重。消长，
时也；轻重，事也；时有否泰，事有损益。圣人不知随时
否泰之道，奚由知变之所为乎？圣人不知随时损益
之道，奚由知权之所为乎？运消长者，变也；处轻重者，
权也。是知权之与变，圣人之一道耳。”